Шемалан ц1а г1опа юккъехь дара. Иза шаьш къаьстина болчу муьридаша лардеш дара, муьлххачу аг1ор цу т1евоьдург гурволуш, бассийна бара гуо. Г1опан кевнехь дукха пхьераш бара цхьацца г1уллакхаш деш, воьду-вог1учунна мехах церан хьасташ кхочуш деш. Говрашна ленаш тухура, йоьхнехь, ястаеллехь нуьйр я г1омат тоьгура боккха маха а боккхуш бахтарца. Езахь керла маьхьсеш йора, когахь елахь ремонт а йора. Кхуззахь яра тарраш, шаьлтанаш еш йолу жима кузня. Им х1унда даьйцу, Тбилисехь а боцу сахьташ тодийраш бара. Цу заманахьлера Голландин, Швецин, Австрин сахьташ тодан а хаьара пхьерашна. Муридаша уггар тоьлла х1онц лорура дашон, датон сахьташ.